Maiken Caspersen Falla

Maiken Caspersen Falla (født 1990) er en norsk tidligere langrennsløper som representerte Strandbygda Idrettslag og Gjerdrum Idrettslag.

Falla har OL-gull og sølv på sprint, OL-bronse på lagsprint, fem gull, ett sølv og fire bronse­medaljer i VM, seks NM-gull i sprint og har vunnet 22 individuelle verdenscuprenn. Hun vant sprintverdenscupen tre ganger.

Sammen med tvillingbroren Marius Caspersen Falla tok hun videregående utdanning på Hovden skigymnas.VM I HOLMENKOLLEN - - Jeg hadde det helt forferdelig, Anders Skjeringstad, Nettavisen, 24. januar 2011, hentet 18. desember 2011

Etter at hun la opp har hun vært trener ved Wang Toppidrett på Hamar.

 Karriere 
miniatyr|venstre|Maiken Caspersen Falla under et verdenscuprenn i Quebec i 2012
Falla debuterte i verdenscupen den 29. november 2008 på sprinten i Kuusamo. Hun ble nummer 22, men sitt virkelige gjennombrudd fikk hun en måned senere. Da tok hun en overraskende tredjeplass på sprinten i Düsseldorf, bak Petra Majdič og Natalja Matvejeva. Falla og makkeren Celine Brun-Lie gikk inn til en andreplass på sprintstafetten dagen etter. Hun gikk ankeretappen, og hun ble kun slått med to tideler av Matvejeva.

Falla, som da representerte Lørenskog Skiklubb, tok sin første NM-medalje på sprinten i NM på ski 2009, en sølvmedalje bak Celine Brun-Lie. Hun ble også tatt ut til VM på ski 2009, men ble bare nummer 39 på sprinten i fri teknikk, og tok også bronse i junior-VM sprint etter Ingvild Flugstad Østberg og Hanna Brodin.FIS-Ski - resultats, FIS, hentet 18. desember 2011 Etter sesongen meldte hun overgang til Gjerdrum Idrettslag.

2009/10-sesongen ble ganske lignende for Falla; hun tok bronse i klassisk sprint i NM, hadde én finaleplass i Kuusamo, og kom til semifinalen i tre av seks internasjonale sprinter i seniorklassen. Hun var også med i junior-VM i sprint noen dager etter NM, men ble slått ut i semifinalen og stod over B-finalen grunnet sykdom.Syk Falla ferdig i junior-VM, Ivar Haugen, langrenn.com, 27. januar 2010, hentet 18. desember 2011 Sykdommen gjorde også at hun ikke deltok i noen andre grener i junior-VM, men tre uker senere ble hun nummer 20 på sprint i klassisk stil i OL.

Falla tok et nytt steg opp i verdenstoppen neste sesong, hvor hun tok pallplass i verdenscupen tre ganger og også vant tre sprinter på nasjonalt nivå. Falla var også med på sin første lagsprintseier i Liberec i Tsjekkia, hvor hun og Marit Bjørgen vant med litt over 30 sekunder. Hun tok sølv bak Marit Bjørgen i fri sprint i NM. I VM i Holmenkollen gikk hun sterkt i prologen, men ble nummer tre i sin kvartfinale, og gjorde dermed sin dårligste internasjonale innsats denne sesongen. Likevel ble hun tredje beste norske, og fikk dermed gå lagsprinten i klassisk sammen med Astrid Uhrenholdt Jacobsen, siden Bjørgen sto over. Jacobsen og Falla tok bronse bak Sverige og Finland. Falla hadde også et mål om å bli en god allrounder,, og gjorde også enkelte gode løp over lengre avstander, for eksempel syvendeplass på 10 km klassisk i den nasjonale åpningen på Beitostølen, men klarte ikke å ta poeng i lengre løp.

2011/12-sesongen var et nytt steg framover. Hun ble bedre og bedre i løpet av desember, og tok sin første verdenscupseier individuelt i Rogla i helgen før jul.– Nå går jeg for seier i sprintcupen sammenlagt, Arve Lote, NRK, 18. desember 2011, hentet 18. desember 2011 Falla kom på pallen tre ganger på seks starter fram til 21. januar, og var nummer tre sammenlagt i verdenscupen i sprint. Hun vant også sitt første NM-gull under 2012-mesterskapet på Voss, i klassisk sprint. Hun viste også forbedring i lengre løp og tok verdenscuppoeng for første gang med 24.-plass på 10 km på Sjusjøen og ble nr. 11 sammenlagt i minitouren i Kuusamo etter å ha nådd semifinalen i sprintdelen.

I 2012/13-sesongen har Falla fortsatt å etablere seg i sprinttoppen internasjonalt, og tok i Canmore sin andre verdenscupseier da hun slo amerikanske Kikkan Randall i en tøff spurt. I likhet med den første verdenscupseieren, kom denne i en fristilssprint rett før jul (15. desember 2012).Caspersen Falla til topps i Canmore - pallplasser til Brun-Lie og Gløersen, Steinar Andre Danielsen, NRK, 15. desember 2012, hentet 17. desember 2012 Hun ble også nummer to i sprinten som gikk i Quebec helgen før.Falla nummer 2 i Quebec, Langrenn.com, NTB, 8. desember 2012, hentet 17. desember 2012 Hun slo i tillegg gjennom på distanserenn i verdenscupen, også dette i Canmore, gjennom å bli nummer tre på 10 km klassisk fellesstart, bak polske Justyna Kowalczyk og finske Anne Kyllönen.– De beste norske jentene hadde knust Kowalczyk i dag, Nicolay Andre Ramm og Jann Post, NRK, 13. desember 2012, hentet 17. desember 2012 I Norgesmesterskapet på ski 2013 på Gåsbu i Hamar vant hun sprint klassisk.

I 2014 vant hun gull på sprinten i Sotsji foran Ingvild Flugstad Østberg. I VM 2015 i Falun tok hun bronse i sprint klassisk, og hun tok gull sammen med Ingvild Flugstad Østberg i lagsprint fristil.

I sesongen 2015/16 vant hun verdenscupen i sprint sammenlagt, etter totalt åtte sprintseirer i sesongen.

I ski-VM 2017 i Lahtis tok hun tre gull: i åpningsøvelsen individuell sprint fri, på lagsprint der hun gikk sammen med Heidi Weng og på 4 x 5 km stafett der hun gikk sammen med Weng, Astrid Uhrenholdt Jacobsen og Marit Bjørgen. Hun vant verdenscupen i sprint sammenlagt for andre år på rad.

I OL 2018 i Pyeongchang tok Falla sølv på sprint klassisk, bare slått av Stina Nilsson. På lagsprint fristil gikk Falla sammen med Marit Bjørgen på det norske laget. Norge ble nummer tre, bak USA og Sverige. Hun vant verdenscupen i sprint sammenlagt for tredje år på rad.

Falla vant sprinten i sesongåpningen 2018/19 på Beitostølen. I verdenscupen ble det ingen seier denne sesongen før på sprint klassisk i Otepää 19. januar 2019. I VM i Seefeld vant Falla sprint fristil foran Stina Nilsson med Mari Eide på tredjeplass. I lagsprint klassisk ble det bronsemedalje sammen med Ingvild Flugstad Østberg. Falla vant sprintrennene også i Lahtis og Drammen og endte på andreplass i sprintcupen denne sesongen, 43 poeng bak Stina Nilsson.

I verdenscupen i langrenn 2019/20 vant Falla det første rennet, sprint klassisk, i Ruka, og hun vant sprint klassisk i Trondheim under Ski Tour 2020. Hun representerer fra 2020/21 Elverumsklubben Strandbygda Idrettslag.

Falla mistet mye treningstid inn mot sesongen 2020/21, på grunn av sykdom.Aftenposten.no - Falla usikker før VM: – Det må gå på skinner, besøkt 25. februar 2021. Hun gikk inn til fjerdeplass på sprinten under norgescupen på Lygna i januar, og deltok i NM på ski 2021, der hun vant sprinten i klassisk stil. Hun deltok i ett verdenscuprenn før ski-VM 2021: Hun kom på 13.-plass på sprinten i Falun i slutten av januar.FIS - Maiken Caspersen Falla - Results 2021, besøkt 25. februar 2021. Hun deltok i VM i Oberstdorf i 2021 som regjerende verdensmester på sprint. Første øvelse i VM var sprint, og Falla fikk der nest beste tid i kvalifiseringen, bak Johanna Hagström. I finalen kom hun på andreplass, bak Jonna Sundling, og fikk med det sitt første VM-sølv i karrieren, og sikret seg medalje i sitt sjette VM på rad.

I sitt fjerde OL, i Beijing 2022, ble Falla nummer åtte både på sprint individuelt og på lagsprinten. Hun la opp etter sesongen 2021/22.

Hun gikk første etappe på Strandbygda ILs lag som tok bronse i NM 2025 på Gåsbu.

 Verdenscupseiere, individuelt 
 Nr. Dato Sted Distanse Merknad 1.  Rogla  Sprint fristil  2.  Canmore  Sprint fristil 3.  Drammen  Sprint klassisk 4.  DrammenSprint klassisk 5.  RukaSprint klassiskEtappe i «mini-tour» 6.  ToblachSprint fristil 7.  LenzerheideSprint fristilEtappe i Tour de Ski 2016 8.  DrammenSprint klassisk 9.  StockholmSprint klassisk 10.  LahtisSprint fristil 11.  GatineauSprint fristilEtappe i Ski Tour Canada 2016 12.  CanmoreSprint klassiskEtappe i Ski Tour Canada 2016 13.  DavosSprint fristil 14.  LillehammerSprint klassisk 15.  LahtisSprint fristil 16.  DrammenSprint klassisk 17.  OtepääSprint klassisk 18.  LahtisSprint fristil 19.  DrammenSprint klassisk 20.  RukaSprint klassiskEtappe i «mini-tour» 21.  TrondheimSprint klassiskEtappe i Ski Tour 2020 22.  DrammenSprint klassisk

 Sammenlagtplasseringer i verdenscupen 
 Sesong Totalt Distanse Sprint Poeng Plassering Poeng Plassering Poeng Plassering 2008/09  137  39.  –  –  137  15. 2009/10  110  55.  –  –  110  25. 2010/11  305  24.  –  –  305  6. 2011/12  703  12.  89  35.  536  2. 2012/13  417  19.  98  35.  283  4. 2013/14  433  16.  57  37.  320  5. 2014/15  661  6.  77  37.  512  3. 2015/16  1151  6.  269  20.  726  1. 2016/17  866  7.  164  24.  558  1. 2017/18 708 11. 83 32.  573  1. 2018/19  657  52.  34  10.  583  2. 2019/20  351  24.  –  –  351  5. 2020/21  20  81.  –  –  20  47. 2021/22  246  22.  10  61.  236  7.

 Privat 
Falla har kjæreste og har flyttet sammen med ham til Elverum.

 Referanser 

 Eksterne lenker 




  Artikkel i Adresseavisa om hennes første pallplassering i Düsseldorf 
  Falla sin første verdenscup seier (på www.nrk.no)

Kategori:Personer fra Fet kommune
Kategori:Norske langrennsløpere
Kategori:Norske tvillinger
Kategori:Olympiske mestere for Norge
Kategori:Olympiske mestere i langrenn
Kategori:Olympiske sølvmedaljevinnere for Norge
Kategori:Olympiske sølvmedaljevinnere i langrenn
Kategori:Olympiske bronsemedaljevinnere for Norge
Kategori:Olympiske bronsemedaljevinnere i langrenn
Kategori:Verdensmestere i langrenn
Kategori:Norgesmestere i langrenn
Kategori:Kongepokalvinnere i skiidrett
Kategori:Juniorverdensmestere i langrenn
Kategori:Deltakere for Norge under Ski-VM 2009
Kategori:Deltakere for Norge under Vinter-OL 2010
Kategori:Langrennsløpere under Vinter-OL 2010
Kategori:Deltakere for Norge under Ski-VM 2011
Kategori:Deltakere for Norge under Ski-VM 2013
Kategori:Medaljevinnere under Vinter-OL 2014
Kategori:Deltakere for Norge under Vinter-OL 2014
Kategori:Langrennsløpere under Vinter-OL 2014
Kategori:Deltakere for Norge under Ski-VM 2015
Kategori:Deltakere for Norge under Ski-VM 2017
Kategori:Deltakere for Norge under Vinter-OL 2018
Kategori:Langrennsløpere under Vinter-OL 2018
Kategori:Medaljevinnere under Vinter-OL 2018
Kategori:Deltakere for Norge under Ski-VM 2019
Kategori:Deltakere for Norge under Ski-VM 2021
Kategori:Deltakere for Norge under Vinter-OL 2022
Kategori:Langrennsløpere under Vinter-OL 2022
Kategori:Vinnere av Holmenkollmedaljen